A 2017-es junior-világbajnokságon negyedik helyen végzett a magyar csapattal, amelyben negyven gólt szerzett és bekerült a torna All-Star csapatába is. A magyar válogatott keretébe 2017 februárjában hívta meg először Kim Rasmussen, majd a Koszovó és Fehéroroszország elleni Európa-bajnoki-selejtezőkre is a keret tagja volt. Részt vett a hazai rendezésű 2018-as junior női kézilabda-világbajnokságon, amelyen a magyar válogatott csapatával aranyérmet szerzett.